ოდეთის ეკლესია
ოდესის ეკლესია — არქიტექტურული ძეგლი ბორჯომის მუნიციპალიტეტის სოფელ ოდეთში, სოფლის ზევით, მრავალწლიანი ფიჭვის ხეებში. ეკლესია დარბაზულია, რომლის კედლები მხოლოდ ერთი მეტრის სიმაღლეზეა შემორჩენილი. ტაძრის სამშენებლო მასალად გამოყენებულია დაუმუშავებელი დიდი ლოდები. კედლის წყობის ხასიათის მიხედვით, ეკლესიას VIII-IX საუკუნეების ხუროთმოძღვრულ ძეგლად მიიჩნევენ. ნოემბერში აქ გიორგობას დღესასწაულობენ, თუმცა ტაძარს ღვთისმშობლის სახელით მოიხსენიებენ.